Standardo di Italia

La standardo di Italia esas la nacionala flago di Italia kun tri egala vertikala bendi verda, blanka e reda.

Esas plura hipotezi pri la signifiko di la standardo:

 Pos la Italiana kampanio di Napoléon Bonaparte, la Italiani inspiresus da la Franciana standardo por desegnar sua nacionala flago kun la kolori dil uniformi dil Lombardiani raliita a Napoléon. Pluse, verda esas anke la koloro preferata di Napoléon;
 La 18ma kanto dil Purgatorio di Dante Alighieri deskriptas Beatrica uzante la kolori dil la tri virtui: blanka por fido, verda por espero, reda por karitato. La standardo uzus ita kolori por montri la katolikeso dil naciono.
 En la Italiana skoli onu docas al pueri ke verda simbolizas la monti Apenini, blanka la nivo di Alpi e reda la sango dil martiri dil tri sendependiga militi di la 19ma yarcento.

Anekdote, kreita en 1889, la Pizza Marherita prezentas la tri kolori dil Italiana standardo.
Kategorio:Standardi